# Dixie (regió)

Dixie (Dixieland de vegades) és un nom donat al Sud dels Estats Units. Més precisament, és el nom que ha rebut el territori cobert pels antics Estats Confederats d'Amèrica i als Estats esclavistes que van romandre lleials a la Unió (Virgínia Occidental, Kentucky, Maryland i Missouri). Aquests estats es troben al sud de la línia Mason-Dixon, que va determinar el límit legal de l'esclavitud.
Durant la Guerra Civil, era el nom afectuós dels Estats Confederats. Actualment, es designen sota aquest nom els Estats del Sud.
«Heart of Dixie» és un nom donat a l'Alabama, o més específicament a la capital original dels Estats Confederats d'Amèrica, l'actual capital d'Alabama: Montgomery.

## Origen de la paraula «Dixie»

Segons l'Oxford English Dictionary, els orígens del nom no són clars. D'acord amb A Dictionary of Americanisms on Historical Principles (1951), de Mitford M. Mathews, hi ha tres grans teories:
* Va ser el nom d'un cert Sr. Dixy (o Dixie), amo d'esclaus de l'illa de Manhattan, on l'esclavitud va ser legal fins a 1827. El seu govern va ser tan amable per a l'època (comparat als altres), que «Dixy's Land» - literalment la terra del Senyor Dixy - es va fer molt cèlebre.
* Un bitllet de deu dòlars imprès per la Banque des citoyens de la Louisiane, abans de la Guerra Civil, que era marcat Dix (deu, en francès) sobre el seu verso i va ser dit des de llavors dixes o dixies. Atès que, Louisiana, i finalment el Sud en general, es van fer coneguts com el país dels dixies o «dixies land».
* «Dixie» derivaria d'una manera o altra, del nom de Jeremiah Dixon, de la línia Mason-Dixon, que defineix la frontera entre Maryland i Pennsilvània, la frontera nord de Dixieland.
La teoria de la línia Mason-Dixon és la més coneguda, però pocs lexicògrafs li atorguen molta importància.

## Alfabet fonètic de l'OTAN

En els aeroports, Dixie també s'utilitza de vegades en l'alfabet fonètic de l'OTAN en lloc de «Delta» per evitar confusions amb l'empresa Delta Air Lines.

## Vegeu també

* Dixie (cançó)
* Dixieland

## Referències

* ↑ Wilson, Charles & William Ferris Encyclopedia of Southern Culture ISBN 9780807818237; Univ. of Pennsylvania Telsur Project Telsur Map of Southern Dialect
* ↑ Vance, Rupert Bayless, Regionalism and the South, Univ. of North Carolina Press, 1982, pg. 166 "West Virginia is found to have its closest attachment to the Southeast on the basis of agriculture and population."
* ↑ David Williamson. «UNC-CH surveys reveal where the ‘real' South lies» (en anglès), 02-06-1999. Arxivat de l'original el 2010-05-30. [Consulta: 13 abril 2012].
* 1 2 «La línia Mason-Dixon» (pdf). El Full de la FME, 01-02-2004. [Consulta: 13 abril 2012].
* ↑ «The State of Alabama» (en anglès). netstate.com. [Consulta: 13 abril 2012].
* ↑ «Dixie - Story of the Song by Daniel Emmet» (en anglès). Richmond Times-Dispatch, 20-09-1936. Arxivat de l'original el 2011-01-12. [Consulta: 13 abril 2012].
* ↑ «Ten Dollar Note» (en anglès). George Francois Mugnier Collection. Arxivat de l'original el 2012-03-20. [Consulta: 13 abril 2012].
* ↑ «Dixie» (en anglès). Webster's Online Dictionary. [Consulta: 13 abril 2012].

## Enllaços externs

* La nit que van prendre Dixie (segons una vella melodia cantada per Joan Baez)